**Årsmelding fra Forskerforbundets bibliotekforening 2019**

**Styrets sammensetning**

**Styret for 2019:**   
Line Nybakk Akerholt, Universitetsbiblioteket i Oslo, leder   
Kirstine Folmann, Universitetsbiblioteket i Bergen, styremedlem  
Inger-Mari Malm, UiT Norges arktiske universitet, styremedlem   
Clara Agathe Hagtved Lunndal, Universitetsbiblioteket, Nord Universitet, styremedlem  
Trude Eikebrokk, OsloMet/Sintef

**Valgkomité 2019-20:**   
Gunnhild Holmen, Nasjonalbiblioteket

**Styrets møter og aktivitet**  
Det er avholdt syv styremøter i perioden, derav de fleste over nett, og et en hel dag med styresamling. Styremedlemmene har også hatt møter under konferanser der to eller flere styremedlemmer har deltatt.

**Representasjon i styrer, råd og utvalg**

Det har vært avholdt flere møter i Bibliotekparaplyen i perioden, Line Akerholt representerte FBF. Line Akerholt og Kirstine Folmann har også hatt verv i respektive lokallagsstyrer.

**Representasjon i møter, konferanser, seminarer og studiebesøk**   
•13.-15. februar2019. Seminar for fagpolitiske foreninger, DFDS-fergen. Kirstine Folmann; Line Akerholt, Clara H. Lunndal og Inger-Mari Malm deltok.  
• 12.-13. mars 2019. Bibsykonferansen Trondheim. Line Akerholt deltok  
• 8.-9. april 2019 Forskerforbundets landsråd, Line Akerholt deltok.  
• 10.-11. juni 2019 Sektorseminar for ABM sektoren. Inger-Mari Malm deltok  
• 12.-14. juni 2019. Virak.konferansen, Line Akerholt og Kirstine Folmann deltok  
• 12. november 2019. Forskningspolitisk seminar i Oslo. Trude Eikebrokk, Inger-Mari Malm, Kirstine Folmann og Clara Hagtvedt Lunndal deltok   
• 13. november 2018. Felles seminar for fagpolitiske foreninger i FF og møte mellom FFs Hovedstyre og fagpolitiske foreninger. Trude Eikebrokk, Inger-Mari Malm, Kirstine Folmann og Clara Hagtvedt Lunndal deltok.  
   
**Medlemsutvikling**

Medlemstallet har for 2019 stått i ro, og har ligget på ca 320 hele perioden.

**Medlemsopplæring**

FBF avholdt et mindre OU-seminar i forbindelse med årsmøtet og et OU-seminar høsten 2019 i Bergen om formidling, retorikk og lønn 30-31. oktober.  
  
**Lønns- og pensjonssaker**  
FBF har i perioden hatt dialog med enkeltmedlemmer og institusjoner angående stillingsbruk og lønnsforhandlinger. 2019 var et mellomoppgjør i staten, der mye vekt ble lagt på lokale lønnsforhandlinger. Dette er utfordrende for flere av våre grupper.

**Utdanningssaker**

FBF er opptatt av å følge med i utviklingen innen utdanningen av bibliotekarer i Norge, og mulighetene for kompetanseheving lokalt. FBF rådgir medlemmer om stillingsbeskrivelser, opprykk og stillingsutlysinger.

**Informasjon**

Vi har også i år benyttet elektroniske informasjonskanaler og har i tillegg til vår hjemmeside <http://www.forskerforbundet.no/fbf> en e-postliste for utsending av informasjon til medlemmene. Dette kan forsterkes. Både FF og FBF har tatt i bruk Facebook for å spre informasjon til medlemmene, men her trenger vi også hjelp fra medlemmer om aktiviteten skal synes utenfor gruppene/sidene.

Alle medlemmene mottar medlemsbladet Forskerforum fra Forskerforbundet. Elektronisk versjon av Forskerforum finnes her: [http://www.forskerforum.no](http://www.forskerforum.no/).

**Andre saker**   
**Samarbeidspartnere**   
**FBF har samarbeidet og hatt kontakt med disse i perioden :**   
**•** Andre fagpolitiske foreninger i Forskerforbundet   
• Bibliotekparaplyen  
•Styremedlemmene Clara H. Lunndal, Line Nybakk Akerholt og Kirstine Folmann har også hatt plass i styrene til Forskerforbundets lokallag ved henholdsvis Nord universitet, UiO og UiB.

**Spørsmål om arbeidsforhold**

Styret har i perioden svart på henvendelser fra medlemmene i forbindelse med arbeidsforhold og lønn ved endringer og omorganiseringer. Henvendelsene gjelder i hovedsak fusjonene i både privat og statlig UH-sektor. Vi har også gitt råd og videreformidlet sakene til FFs sekretariat og Hovedstyret.

**Reisestipend 2019**

Vi har delt ut to reisestipend i perioden.